ประกาศสำนักงานตำรวจแห่งชาติ
ประกาศสำนักงานตำรวจแห่งชาติ
เรื่อง
การกำหนดหน่วยงานและเขตอำนาจการรับผิดชอบ
หรือเขตพื้นที่การปกครองของส่วนราชการ
(ฉบับที่ ๙)
พ.ศ. ๒๕๕๕[๑]
 

ตามที่ได้มีประกาศสำนักงานตำรวจแห่งชาติ เรื่อง
การกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ
ลงวันที่ ๗ กันยายน ๒๕๕๒
กำหนดเขตอำนาจการรับผิดชอบหรือเขตพื้นที่การปกครองให้กับกองบังคับการตำรวจนครบาล ๑
ถึงกองบังคับการตำรวจนครบาล ๙ กองบัญชาการตำรวจนครบาล ตำรวจภูธรจังหวัดภูเก็ต
ตำรวจภูธรจังหวัดกระบี่ และตำรวจภูธรจังหวัดพังงา ตำรวจภูธรภาค ๘ นั้น

เนื่องจากปัจจุบันสภาพเศรษฐกิจและสังคมของกรุงเทพมหานคร
พื้นที่อำเภอเกาะลันตา จังหวัดกระบี่ พื้นที่อำเภอตะกั่วป่า จังหวัดพังงา
และพื้นที่อำเภอเมืองภูเก็ต จังหวัดภูเก็ต มีการขยายตัวจำนวนประชากรเพิ่มขึ้น
ทำให้เขตอำนาจการรับผิดชอบหรือเขตพื้นที่การปกครองของกองบัญชาการตำรวจนครบาลและตำรวจภูธรภาค
๘ ไม่เหมาะสมกับสภาพความเจริญที่ได้เปลี่ยนแปลงไป
จึงมีความจำเป็นจะต้องแก้ไขเปลี่ยนแปลงเขตอำนาจการรับผิดชอบหรือเขตพื้นที่การปกครองของหน่วยงานดังกล่าวเสียใหม่

ฉะนั้น อาศัยอำนาจตามความในมาตรา ๖
แห่งพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. ๒๕๕๒ ข้อ ๕
ของกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ
พ.ศ. ๒๕๕๒ และคำสั่งสำนักนายกรัฐมนตรีที่ ๒๖๘/๒๕๕๕ ลงวันที่ ๒ พฤศจิกายน พ.ศ. ๒๕๕๕
เรื่อง มอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี
นายกรัฐมนตรีจึงออกประกาศกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้
ดังต่อไปนี้

ข้อ ๑ ประกาศนี้ให้ใช้บังคับตั้งแต่วันที่ ๖
ธันวาคม พ.ศ. ๒๕๕๕ เป็นต้นไป

ข้อ ๒ ให้ยกเลิกเขตอำนาจการรับผิดชอบหรือเขตพื้นที่การปกครองของส่วนราชการในส่วนของสถานีตำรวจนครบาล
ในสังกัดกองบังคับการตำรวจนครบาล ๑ กองบังคับการตำรวจนครบาล ๒ กองบังคับการตำรวจนครบาล
๗ กองบังคับการตำรวจนครบาล ๘ กองบัญชาการตำรวจนครบาลและสถานีตำรวจภูธรในสังกัดตำรวจภูธรจังหวัดกระบี่
ตำรวจภูธรจังหวัดพังงา ตำรวจภูธรจังหวัดภูเก็ตตำรวจภูธรภาค ๘ ดังนี้
๒.๑ ลำดับที่ ๗ และลำดับที่ ๙
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจนครบาลสามเสนและสถานีตำรวจนครบาลบางโพ
ในสังกัดกองบังคับการตำรวจนครบาล ๑ ลำดับที่ ๔
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจนครบาลเตาปูน
ในสังกัดกองบังคับการตำรวจนครบาล ๒ ลำดับที่ ๑ ลำดับที่ ๒ และลำดับที่ ๑๑ ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจนครบาลบางพลัด
สถานีตำรวจนครบาลบางยี่ขัน และสถานีตำรวจนครบาลบวรมงคล
ในสังกัดกองบังคับการตำรวจนครบาล ๗ ลำดับที่ ๕ ลำดับที่ ๗ ลำดับที่ ๘ ลำดับที่ ๑๐
และลำดับที่ ๑๑ ยกเลิกเขตอำนาจการรับผิดชอบ หรือเขตพื้นที่การปกครองของสถานีตำรวจนครบาลบุคคโล
สถานีตำรวจนครบาลสมเด็จเจ้าพระยา สถานีตำรวจนครบาลปากคลองสาน
สถานีตำรวจนครบาลบางคอแหลม และสถานีตำรวจนครบาลราษฎร์บูรณะ
ในสังกัดกองบังคับการตำรวจนครบาล ๘ กองบัญชาการตำรวจนครบาล
๒.๒ ลำดับที่ ๗
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรเกาะลันตา
ตำรวจภูธรจังหวัดกระบี่ ลำดับที่ ๑๐ ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรตะกั่วป่า
ตำรวจภูธรจังหวัดพังงา และลำดับที่ ๑ ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรเมืองภูเก็ต
ตำรวจภูธรจังหวัดภูเก็ต ในสังกัดตำรวจภูธรภาค ๘

ข้อ ๓ ให้กำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการตามข้อ
๒ เสียใหม่ โดยมีรายละเอียดตามบัญชีแนบท้ายประกาศนี้


ประกาศ
ณ วันที่ ๒๗ พฤศจิกายน พ.ศ. ๒๕๕๕
ร้อยตำรวจเอก
เฉลิม อยู่บำรุง
รองนายกรัฐมนตรี
ปฏิบัติราชการแทน
นายกรัฐมนตรี
[เอกสารแนบท้าย]

๑. บัญชีแสดงเขตอำนาจการรับผิดชอบและเขตพื้นที่การปกครองของ
กองบังคับการตำรวจนครบาล ๑ กองบัญชาการตำรวจนครบาล
๒. บัญชีแสดงเขตอำนาจการรับผิดชอบและเขตพื้นที่การปกครองของ
กองบังคับการตำรวจนครบาล ๒ กองบัญชาการตำรวจนครบาล
๓. บัญชีแสดงเขตอำนาจการรับผิดชอบและเขตพื้นที่การปกครองของ
กองบังคับการตำรวจนครบาล ๗ กองบัญชาการตำรวจนครบาล
๔. บัญชีแสดงเขตอำนาจการรับผิดชอบและเขตพื้นที่การปกครองของ
กองบังคับการตำรวจนครบาล ๘ กองบัญชาการตำรวจนครบาล
๕. รายชื่อสถานีตำรวจและเขตอำนาจความรับผิดชอบหรือเขตพื้นที่การปกครอง
ในสังกัดตำรวจภูธรจังหวัดกระบี่ ตำรวจภูธรภาค ๘
๖. รายชื่อสถานีตำรวจและเขตอำนาจความรับผิดชอบหรือเขตพื้นที่การปกครอง
ในสังกัดตำรวจภูธรจังหวัดพังงา ตำรวจภูธรภาค ๘
๗. รายชื่อสถานีตำรวจและเขตอำนาจความรับผิดชอบหรือเขตพื้นที่การปกครอง
ในสังกัดตำรวจภูธรจังหวัดภูเก็ต ตำรวจภูธรภาค ๘

(ดูข้อมูลจากภาพกฎหมาย)










ปริยานุช/ผู้จัดทำ
๖ ธันวาคม ๒๕๕๕

ชาญ/ผู้ตรวจ
๑๗ ธันวาคม
๒๕๕๕

















































[๑] ราชกิจจานุเบกษา
เล่ม ๑๒๙/ตอนพิเศษ ๑๘๔ ง/หน้า ๑๒/๔ ธันวาคม ๒๕๕๕